section_heading: Povijest
paragraph_text: Muzej Nanjinga je jedan od najstarijih muzeja u Kini. Prethodnik ovog muzeja bio je Nacionalni središnji muzej kojega je osnovalo Ministarstvo obrazovanja nacionalne vlade 1933. god. To je bio prvi moderni sveobuhvatni muzej koji je država izgradila u Kini.National Palace Museum, artinasia.com Pristupljeno 6. srpnja 2020. Muzej je zauzeo 12,9 hektara u Vrtu polubrda kod Zhongshanskih gradskih vrata. Cai Yuanpei, prvi pripremni predsjednik vijeća muzeja, predložio je izgradnju tri glavne dvorane, nazvane „Čovječanstvo”, „Obrt” i „Priroda”. Zbog političke nestabilnosti Kine 1930-ih, izgrađena je samo „Dvorana čovječanstva”.<ref>Nanjing Museum: History, službene stranice muzeja Pristupljeno 6. srpnja 2020. Nju je dizajnirao Liang Sicheng 1930-ih, kombinirajući kineski i zapadnjački arhitektonski stil. Prednji dio je zgrada tradicionalnog stila s krovom od zlatnog crijepa (carski simbol). Straga je građevina ravnog krova zapadnog stila.